Cuneiform Tablet Kt 94/k 725 (AKT 6a 121)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
56 ma-na KÙ.BABBAR i-na KÙ.BABBAR-áp a-šur-i-dí ú-ṣú-ur-ša-a-šur ù a-šur-DU₁₀ a-na ša-lim-a-šur iš-qú-lu-ma 4 ma-na KÙ.BABBAR i-ší-tám-ma ṭup-pá-am ša ú-ṣú-ur-ša-a-šur ù a-šur-DU₁₀ ša-lim-a-šur il₅-pu-ut-ma ṭup-pá-am ša 1 GÚ KÙ.BABBAR ša ḫu-bu-ul a-šur-i-dí DUMU sá-ta-a a-na ú-ṣú-ur-ša-a-šur ù a-šur-DU₁₀ ša-lim-a-šur ú-ší-ir IGI a-šur-i-mì-tí DUMU a-ta-a IGI a-da-da DUMU {d}IM.GAL PUZUR₄-tí-a-am-tim tap-pá-i-ni a-na a-wa-tim a-ni-a-tim kà-ru-um kà-ni-ìš ṣa-ḫe-er GAL i-dí-ni-a-tí-ma IGI GÍR ša a-šur ṭup-pá-am ni-dí-in a-da-da GÍR ša a-šur iṣ-ba-at-ma i-sá-a DUMU da-ga-ma-al-ki-im pì-šu iš-me